Temeljem članka 15. Zakona o javnoj nabavi (NN br. 120/16 i 114/2022, dalje ZJN) te članka 18. Statuta Sveučilišta u Zadru (siječanj 2023.), rektorica Sveučilišta u Zadru, dana 28. ožujka 2023. donosi

**PRAVILNIK O IZMJENAMA I DOPUNAMA PRAVILNIKA O POSTUPKU PROVEDBE NABAVE ROBA, RADOVA I USLUGA JEDNOSTAVNE NABAVE**

**Članak 1.**

Ovim izmjenama i dopunama mijenja se Pravilnik o postupku provedbe nabave roba, radova i usluga jednostavne nabave (Sveučilište u Zadru, donesen 30. lipnja 2017. sa izmjenama i dopunama donesenim 8. veljače 2018., dalje: Pravilnik).

**Članak 2.**

Mijenja se članak 1. Pravilnika i sada glasi:

Članak 1.

1.1. Ovim Pravilnikom ureduju se postupci jednostavne nabave, odnosno postupci nabave koji prethode sklapanju ugovora:

* Za nabavu robe i usluga procijenjene vrijednosti do 26.540,00 EUR
* Za nabavu radova procijenjene vrijednosti do 66.360,00 EUR

1.2. Za jednostavnu nabavu nije obvezno provođenje postupaka nabave po ZJN.

1.3. Ako se postupak nabave ne provodi prema ZJN, u provođenju istog postupka primjenjuju se odredbe ovog Pravilnika.

1.4. Izuzeće od stavka 1.3. ovog članka je, provođenje postupka prema drugim aktima čiji je Naručitelj obveznik.

**Članak 3.**

Mijenja se članak 2. Pravilnika i sada glasi:

Članak 2.

2.1.Postupak jednostavne nabave procijenjene vrijednosti nabave jednake ili veće od

13.270,00 EUR sastoji se od:

a) prethodnih aktivnosti

b) odluke o pokretanju postupka nabave i

c) imenovanja stručnog povjerenstva

d) izrade poziva za dostavu ponuda, dokumentaciju o nabavi

e) objave postupaka nabave, slanja poziva i sl.

f) zaprimanja i otvaranja ponuda

g) postupka pregleda i ocjene ponuda

h) donošenje odluke o odabiru/poništenju postupka

i) potpisivanje ugovora/okvirnog sporazuma/narudžbenice

j) pohrana dokumentacije

**Članak 4.**

Mijenja se članak 4. Pravilnika i sada glasi:

Članak 4.

4.1. Odluku o pokretanju postupka jednostavne nabave procijenjene vrijednosti nabave jednake ili veće od 13.270,00 EUR, donosi odgovorna osoba Naručitelja kada je potrebno pokrenuti postupak jednostavne nabave.

4.2.U odluci iz stavka 4.1. ovog članka određuje se i stručno povjerenstvo iz članka 5.1. i 5.2. ovog Pravilnika.

**Članak 5.**

Mijenja se članak 5. Pravilnika i sada glasi:

Članak 5.

5.1. U postupcima jednostavne nabave procijenjene vrijednosti nabave jednake ili veće od 13.270,00 EUR, a manje od 26.540,00 EUR (za nabavu robe i usluga) odnosno 66.360,00 EUR (za nabavu radova) donosi se odluka o imenovanju stručnog povjerenstva radi provedbe postupka jednostavne nabave.

**Članak 6.**

Mijenja se članak 6. Pravilnika i sada glasi:

Članak 6.

Za postupke jednostavne nabave procijenjene vrijednosti nabave jednake ili veće od 13.270,00 EUR izrađuje se obvezno poziv za dostavu ponuda, a ukoliko je potrebno, ovisno o složenosti predmeta nabave, i neka dodatna dokumentacija.

**Članak 7.**

Mijenjaju se točke 8.1. i 8.2. članaka 8. Pravilnika i sada glase:

8.1. Za jednostavnu nabavu procijenjene vrijednosti do 13.270,00 EUR potrebno je prikupiti jednu ponudu.

8.2. Za jednostavnu nabavu procijenjene vrijednosti nabave jednake ili veće od 13.270,00 EUR potrebno je zatražiti ponude od najmanje 3 gospodarska subjekta registrirana za obavljanje određenih usluga, izvršenje radova ili isporuke roba.

**Članak 8.**

Mijenja se točka 9.1 članaka 9. Pravilnika i sada glasi:

9.1. Kod nabave procijenjene vrijednosti nabave jednake ili veće od 13.270,00 EUR izrađuje se odluka o imenovanju stručnog povjerenstva koju potpisuje rektor. Uredu Pisarnice treba dostaviti podatke o nazivu predmeta nabave i evidencijskom broju. Ured Pisarnice dodjeljuje Klasu postupka nabave.

**Članak 9.**

Mijenjaju se točke 13.1 i 13.2. članaka 13. Pravilnika i sada glase:

13.1. U postupcima nabave procijenjene vrijednosti manje od 2.650,00 EUR, izdaje se Narudžbenica koju sklapa rektor odnosno organizacijska jedinica zadužena za poslove nabave.

I3.2. U postupcima nabave procijenjene vrijednosti jednake i veće od 2.650,00 EUR do 26.540,00 EUR sklapa se ugovor u pisanom obliku ako je takav oblik izričito propisan posebnim zakonom ili drugim aktom. Ako pisani oblik nije izričito propisan zakonom, može se sklopiti na temelju narudžbenice koja sadrži sve bitne elemente ugovora. Ugovore procijenjene vrijednosti jednake ili veće od 2.650,00 EUR i manje od 26.540,00 EUR ugovore i/ili narudžbenicu/nalog/zaključnicu sklapa/ovjerava rektor ili osoba koju za to ovlasti. Ukoliko je za pojedini predmet nabave već sklopljen ugovor, narudžbenicu potpisuje organizacijska jedinica zadužena za poslove nabave.

**Članak 10.**

Mijenja se članak 14. Pravilnika i sada glasi:

14.1. Narudžbenice/ugovori izdane/sklopljene u postupcima jednostavne nabave procijenjene vrijednosti jednake ili veće od 2.650,00 EUR, sukladno odredbama ovog Pravilnika unose se u Registar ugovora i narudžbenica koji Naručitelj obvezno vodi.

**Članak 11.**

Ovaj Pravilnik o izmjenama i dopunama pravilnika o postupku provedbe nabave roba, radova i usluga jednostavne nabave objavit će se na mrežnim stranicama Sveučilišta, a stupa na snagu 8 dana nakon objave.

KLASA: 025-02/23-02/05

URBROJ: 2198-1-79-01-23-01

Zadar, 28. ožujka 2023.

 Rektorica

 Prof. dr. sc. Dijana Vican